गांव गाखल का रहने वाला सुक्खा स्थानीय खालसा कालेज का छात्र रहा है। खालसा कालेज से राजनीति व हिस्ट्री में डबल मास्टर डिग्री करने वाले सुक्खा गाखल की सोसाइटी ही उसे ले डूबी। पहले उसका संबंध रंधावा मसंदा के एक कांग्रेसी नेता के साथ बना, दोनों की गहरी दोस्ती किसी से छिपी नहीं रही। उक्त नेता हत्या के एक केस में जेल की हवा खा चुका है और पंजाब के पूर्व कैबिनेट मंत्री का खासमखास रहा है। सुक्खा जहां कालेज के विद्यार्थियों का प्रधान रहा वहीं उसके संपर्क धीरे-धीरे अन्य जिलों में भी फैलते गए।